**Sociālās iekļaušanas politikas koordinācijas komitejas sēdes**

PROTOKOLS Nr. 1

**2023.gada 15.martā**

**plkst. 14:00**

Labklājības ministrijā, Skolas ielā 28

(Zoom platforma Meeting ID: 884 3698 7547)

**Sēdē piedalās:**

|  |  |
| --- | --- |
|  | |
| **Sociālās iekļaušanas politikas koordinācijas komitejas vadītājs** | |
| Ingus Alliks | Labklājības ministrijas (turpmāk – LM) valsts sekretārs |
| **Sociālās iekļaušanas politikas koordinācijas komitejas vadītāja vietniece** | |
| Evija Kūla | LM Sociālās politikas plānošanas un attīstības departamenta direktores vietniece |
|  |  |
| **Sociālās iekļaušanas politikas koordinācijas komitejas locekļi**  **un/vai to aizvietotāji** | |
| Darja Behtere | Centrālās statistikas pārvaldes Sociālās statistikas departamenta Sociālās statistikas metodoloģijas daļa vecākā eksperte |
| Natālija Gerasimova | Zemgales plānošanas reģiona projekta “Atver sirdi Zemgalē” koordinatore |
| Elīna Ģipsle | Latgales plānošanas reģiona Latgales uzņēmējdarbības centra komercdarbības konsultante |
| Ilona Jekele | Kultūras ministrijas Sabiedrības integrācijas departamenta Sabiedrības integrācijas un pilsoniskās sabiedrības attīstības nodaļas vadītāja |
| Elvijs Kalnkambers | Ekonomikas ministrijas (turpmāk – EM) Mājokļu politikas departamenta vecākais referents |
| Pēteris Leiškalns | Latvijas Darba devēju konfederācijas Sociālās drošības un veselības aizsardzības eksperts |
| Inga Lukjanoviča | Satiksmes ministrijas Sabiedriskā transporta pakalpojumu departamenta Autotransporta nodaļas vecākā referente |
| Sandra Miķelsone-Slava | Kurzemes plānošanas reģiona projekta “Kurzeme Visiem” vadītāja |
| Ainars Nābels-Šneiders | Zemkopības ministrijas Starptautisko lietu un stratēģijas analīzes departamenta vecākais referents |
| Ludis Neiders | EM Analītikas dienesta ekonomists |
| Iveta Neimane | Latvijas Cilvēku ar īpašām vajadzībām sadarbības organizācijas „Sustento” valdes locekle |
| Agnese Pabērza-Draudiņa | Vides aizsardzības un reģionālās attīstības lietu ministrijas (turpmāk – VARAM) Pašvaldību departamenta Pašvaldību pārraudzības nodaļas vecākā eksperte |
| Vineta Pavlovska | Valsts policijas Galvenās kārtības policijas pārvaldes Koordinācijas un kontroles pārvaldes Dienestu koordinācijas biroja galvenā inspektore |
| Ilona Puide | VARAM Pašvaldību departamenta Pašvaldību pārraudzības nodaļas juriste |
| Mārīte Rozentāle | Biedrības „EAPN-Latvia” revidente |
| Ilze Rudzīte | Latvijas Pašvaldību savienības Padomniece veselības un sociālajos jautājumos |
| Sandra Segliņa | Tieslietu ministrijas Stratēģijas departamenta vecākā referente |
| Liene Skuja | Veselības ministrijas (turpmāk – VM) Veselības aprūpes departamenta Integrētās veselības aprūpes nodaļas vecākā eksperte |
| Dace Strautkalne | Zemgales plānošanas reģiona projekta “Atver sirdi Zemgalē” vadītāja |
| Mārtiņš Svirskis | Latvijas Brīvo arodbiedrību savienības eksperts tautsaimniecības jautājumos |
| Sanita Vanaga | Izglītības un zinātnes ministrijas Izglītības departamenta vecākā eksperte |
| Viktors Veretjanovs | Centrālās statistikas pārvaldes Sociālās statistikas departamenta Sociālās statistikas datu apkopošanas un analīzes daļas eksperts |
| Laine Zālīte | Vidzemes plānošanas reģiona projekta "Vidzeme iekļauj" sociālo pakalpojumu eksperte |

**Sēdē nepiedalās:**

|  |  |
| --- | --- |
|  |  |
| Aija Barča | Latvijas Pensionāru savienības priekšsēdētāja | |
| Edīte Bēvalde | Latvijas Lauku sieviešu apvienības Salas novada pašvaldības projektu vadītāja | |
| Pauls Freidenfelds | Ārlietu ministrijas Eiropas Savienības Koordinācijas un politiku departamenta COREPER I sagatavošanas nodaļas vecākais referents | |
| Kristīne Kovaļevska | Rīgas domes Labklājības departamenta Rīgas patversmes sociālā darbiniece | |
| Ina Miķelsone | Vidzemes plānošanas reģiona projekta "Vidzeme iekļauj" vadītāja | |
| Iluta Lāce | Biedrības „Centrs MARTA” vadītāja | |
| Vaira Vucāne | Latvijas Bērnu fonda viceprezidente | |

**Citi sēdes dalībnieki:**

|  |  |
| --- | --- |
| Santa Aveniņa | Valsts SIA "Autotransporta direkcija" (turpmāk ATD) Sabiedriskā transporta plānošanas, analīzes un kontroles daļas vadītāja |
| Ilze Buligina | Izglītības un zinātnes ministrija (turpmāk – IZM) Profesionālās un pieaugušo izglītības departamenta vecākā eksperte |
| Dace Ceriņa | KM Sabiedrības integrācijas departamenta Sabiedrības integrācijas un pilsoniskās sabiedrības attīstības nodaļas vecākā referente |
| Baiba Cīrule | EM Mājokļu politikas departamenta vecākā referente |
| Līga Gudēvica – Liepiņa | Finanšu ministrijas Nodokļu politikas stratēģijas nodaļas vecākā eksperte |
| Diāna Jakaite | LM Valsts sekretāra vietniece |
| Randa Ķeņģe | IZM Politikas iniciatīvu un attīstības departamenta direktora vietniece jaunatnes jomā |
| Ilona Platonova | IZM Informācijas tehnoloģiju departamenta direktora vietniece digitālās transformācijas jomā |
| Ilze Seipule | IZM Izglītības departamenta direktora vietniece vispārējās izglītības jomā |
| Sanita Vasiļjeva | LM Sociālās politikas plānošanas un attīstības departamenta direktores vietniece |

**Sēdi protokolē:**

Evija Kūla LMSociālās politikas plānošanas un attīstības departamenta direktores vietniece

**Sociālās iekļaušanas politikas koordinācijas komitejas (turpmāk – komiteja) 14.12.2022. sēdes darba kārtība:**

1. Komitejas sēdes atklāšana un darba kārtības apstiprināšana.
2. Komitejas darba programma 2023. gadam.
3. Būtiskākās izmaiņas 2023. gadā sociālās iekļaušanas veicināšanai.
4. Citi jautājumi.
5. **Komitejas sēdes atklāšana un darba kārtības apstiprināšana.**

**­ (I.Alliks)**

**I.Alliks** atklāj pirmo šī gada komitejas sēdi un jautā, vai ir iebildumi par darba kārtību. Iebildumi netiek saņemti.

*Nolemj: apstiprināt darba kārtību.*

1. **Komitejas darba programma 2023. gadam.**

**(I.Alliks)**

(M.Svirskis, S.Vasiļjeva, L.Gudēvica – Liepiņa, I.Rudzīte, E.Kūla)

Komitejas vadītājs I.Alliks informē, ka š.g. 2.februārī elektroniski tika nosūtīts lūgums komitejas locekļiem iesniegt priekšlikumus šī gada komitejas darba programmai, tomēr tādi netika saņemti. Esam sagatavojuši savu piedāvājumu un lūdzu Eviju Kūlu to prezentēt.

E.Kūla informē par komitejas darba programmas 2023. gadam projektā iekļautajiem jautājumiem.

M.Svirskis jautā par iekļauto punktu par Valsts nodokļu politikas pamatnostādnēm – vai par šo jautājumu Finanšu ministrija sniegs informāciju vai Labklājības ministrija iniciēs diskusijas šo pamatnostādņu kontekstā, jo tādā gadījumā 4.ceturksnis varētu būt novēlots laiks diskusijām?

I.Alliks piekrīt, ka diskusiju gadījumā būtu nepieciešams jautājumu pārcelt uz 3.ceturksni.

S.Vasiļjeva komentē, ka aktīvs darbs pie šo pamatnostādņu izstrādes vēl nav sākts dēļ šī gada budžeta veidošanas procesa, tāpēc aicina vērtēt situāciju par jautājuma iekļaušanu 3. vai 4.ceturksnī atkarībā no pamatnostādņu izstrādes virzības procesa.

L.Gudēvica – Liepiņa informē, ka Finanšu ministrijā šobrīd noris otrā sanāksme par pamatnostādņu ietvaru un šādas sanāksmes plānotas katru nedēļu. Informē, ka šo jautājumu varētu likt arī 3.ceturksnī.

I.Rudzīte ierosina komitejas darba kārtībā iekļaut jautājumu par tālāk plānoto energoresursu atbalstu un datu savietošanas jautājumu.

E.Kūla atbalsta I.Rudzītes priekšlikumu.

*Nolemj*: apstiprināt komitejas darba programmu 2023.gadam.

1. **Būtiskākās izmaiņas 2023. gadā sociālās iekļaušanas veicināšanai.**

**(I.Alliks)**

(E.Kūla, I.Jekele, R.Ķeņģe, B.Cīrule, P.Leiškalns, L.Fadejeva)

Komitejas vadītājs I.Alliks informē, ka katra gada pirmajā sēdē ministriju pārstāvji sniedz informāciju par jaunajiem pasākumiem attiecīgajā gadā, kuru īstenošana ietekmē nabadzības un sociālās atstumtības riskam pakļauto iedzīvotāju grupu situāciju. Dodu vārdu komitejas vadītāja vietniecei E.Kūlai, kura pastāstīs par jauniem LM kompetences jomā, pēc tam pārējie ministriju kolēģi prezentēs jaunumus to pārstāvošajās politikas jomās.

E.Kūla sniedz prezentāciju par izmaiņām 2023.gadā LM kompetences jomā.

I.Jekele (KM) sniedz prezentāciju par atbalsta pasākumiem romu un starptautiskās aizsardzības saņēmēju iekļaušanas veicināšanai.

R.Ķeņģe (IZM) sniedz prezentāciju par atbalsta pasākumiem izglītības veicināšanai jauniešiem ar ierobežotām iespējām, I.Platonova (IZM) sniedz informāciju par Atveseļošanas un noturības mehānisma plāna ietvaros plānoto projektu par datoru nodrošināšanu sociālā riska grupām un I.Seipule (IZM) prezentē informāciju par projektu “Integrēta “skola-kopiena” sadarbības programma atstumtības riska mazināšanai”.

B.Cīrule (EM) sniedz prezentāciju par 2 atbalsta pasākumiem   
mājokļu pieejamības veicināšanai.

E.Kūla sniedz prezentāciju par atbalsta pasākumiem tieslietu jomā.

S.Aveniņa (ATD) sniedz prezentāciju par atbalsta pasākumiem satiksmes jomā.

E.Kūla jautā par atvieglojumiem – vai personām, kurām nebūs eID karte (saskaņā ar Personu apliecinošu dokumentu likumu, kamēr Latvijas iedzīvotājam, pilsonim vai nepilsonim ir derīga pase, eID karte nebūs obligāta līdz pat 2031. gadam), varēs uzrādīt citus statusu apliecinošus dokumentus?

S.Aveniņa atbild, ka vēlas nodalīt personas apliecību kā obligāto dokumentu un braukšanas atvieglojumu saņemšanai nepieciešamo dokumentu. Šim dokumentam būs noteikts pārejas posms – vēl pusgads. Un personām ir pusgada laikā šī karte jānokārto. ATD ir īstenojusi arī informatīvās kampaņas par minēto jautājumu un plānoto regulējumu.

D.Strautkalne čata opcijā pateicas par iniciatīvu ieviest pārejas periodu. Šobrīd mērķa grupas vidū ir liels satraukums, jo daudziem nav eID karte.

P.Leiškalns jautā par IZM plānoto datoru projektu, kur norādīts, ka viena vecāka ģimenē aug aptuveni 113 tūkst. bērnu. Uzsver, ka principā viena vecāka ģimenes ir tās, kurās bērnam nav noteikta paternitāte, attiecīgi cipars ir aptuveni 10 reizes mazāks. Tāpat pauž viedokli, ka maznodrošināto mājsaimniecību ienākumu sliekšņa augstākā robeža 80% apmērā ir pārāk augsta.

I.Seipule čata opcijā komentē, ka informācijai par "viena vecāka ģimenēm" tika izmantoti CSP dati, tomēr šo informāciju vēlreiz pāraudīs.

D.Behtere papildus informē, ka atbilstoši CSP datiem pēc mājsaimniecību veidiem viena vecāka ģimenes veido 4,7% no visām mājsaimniecībām un tas ir aptuveni 1380.

E.Kūla papildus komentē, ka arī LM ir virkne pasākumi ES fondu ietvaros, kas plānoti mērķa grupām, tomēr ierobežotā laika dēļ šodien minētā informācija netika sniegta.

*Nolemj: pieņemt zināšanai sniegto ministriju prezentāciju.*

1. **Citi jautājumi.**

**(E.Kūla)**

E.Kūla informē, ka šodien nosūtīs papildināto darba programmu 2023.gadam.

*Sēdi beidz plkst. 15:30.*

Pielikumā: ministriju kopprezentācija “Izmaiņas 2023. gadā sociālās iekļaušanas veicināšanai” (33 slaidi).

Komitejas vadītājs (paraksts\*) I.Alliks

Protokolēja (paraksts\*) E.Kūla